लखीमपुर खीरी। सत्र 2011-12 की संस्थागत परीक्षाओं में सम्मिलित हुए जिन छात्र-छात्राओं की प्रायोगिक परीक्षाएं किन्हीं कारणों से छूट गई हैं, उन्हें परीक्षा में शामिल होने का मौका मिलेगा। युवराज दत्त महाविद्यालय के प्र्राचार्य डॉ.आरके सिंह ने बताया कि छात्रहित को ध्यान में रखते हुए विश्वविद्यालय प्रशासन ने यह निर्णय लिया है। इसी प्रकार सत्र 2010-11 और 2011-12 की व्यक्तिगत परीक्षाओं से संबंधित स्नातक और स्नातकोत्तर विद्यार्थियों को मौखिक परीक्षा देने का मौका मिलेगा। इसके लिए विद्यार्थियों को विश्वविद्यालय के वित्त विभाग में निर्धारित शुल्क 300 रुपये जमा कर महाविद्यालय के प्राचार्य द्वारा अग्रसारित प्रार्थना पत्र के साथ रसीद की मूल प्रति संलग्न कर विश्वविद्यालय में 16 जुलाई तक जमा करनी होगी।